Document ID: 32006D0883

KOMISIJAS LĒMUMS
(2006. gada 5. decembris)
par grozījumiem Lēmumā 2006/80/EK attiecībā uz Slovēniju
(izziņots ar dokumenta numuru K(2006) 5797)
(Autentisks ir tikai teksts slovēņu valodā)
(2006/883/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1992. gada 27. novembra Direktīvu 92/102/EEK par dzīvnieku identificēšanu un reģistrēšanu (1), un jo īpaši tās 3. panta 2. punktu,
tā kā:
(1)
Direktīvā 92/102/EEK ir noteiktas obligātās prasības dzīvnieku identificēšanai un reģistrēšanai, neierobežojot sīkāk izstrādātus Kopienas noteikumus, ko var noteikt ar mērķi apkarot vai ierobežot slimības.
(2)
Saskaņā ar Direktīvas 92/102/EEK 3. panta 1. punktu dalībvalstīm ir jāgādā par to, lai kompetento iestāžu rīcībā būtu atjaunināts to saimniecību saraksts, kurās ir dzīvnieki, uz kuriem attiecas minētā direktīva, un kuras atrodas to teritorijā.
(3)
Padomes Direktīvas 92/102/EEK 3. panta 2. punktā ir paredzēta iespēja atļaut dalībvalstīm izslēgt no 3. panta 1. punktā prasītā saimniecību saraksta fiziskas personas, kuras audzē vienu cūku pašu vajadzībām vai patēriņam, ja vien minētajam dzīvniekam pirms jebkuras pārvietošanas tiek veiktas direktīvā noteiktās pārbaudes.
(4)
Komisijas Lēmums 2006/80/EK (2) atļauj dažām dalībvalstīm piemērot Direktīvas 92/102/EEK 3. panta 2. punktā paredzēto izņēmumu attiecībā uz saimniecībām, kurās nav vairāk par vienu cūku.
(5)
Slovēnija ir lūgusi Direktīvas 92/102/EEK 3. panta 2. punktā paredzēto atļauju attiecībā uz saimniecībām, kurās nav vairāk par vienu cūku, un ir devusi attiecīgas garantijas attiecībā uz minētajā direktīvā noteiktajām pārbaudēm.
(6)
Tādēļ Slovēnijai pienākas atļauja piemērot minēto izņēmumu.
(7)
Tādēļ vajadzīgi attiecīgi grozījumi Lēmumā 2006/80/EK.
(8)
Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Lēmuma 2006/80/EK pielikumu aizstāj ar šā lēmuma pielikuma tekstu.
2. pants
Lēmums ir adresēts Slovēnijas Republikai.
Briselē, 2006. gada 5. decembrī

Labels: 18
15
6